যদি ভালবাসা পাই আবার শুধরে নেব  জীবনের ভুলগুলি  যদি ভালবাসা পাই ব্যাপক দীর্ঘপথে  তুলে নেব ঝোলাঝুলি  যদি ভালবাসা পাই শীতের রাতের শেষে  মখমল দিন পাব  যদি ভালবাসা পাই পাহাড় ডিঙ্গাবো  আর  সমুদ্র সাঁতরাবো  যদি ভালবাসা পাই আমার আকাশ হবে  দ্রুত শরতের নীল  যদি ভালবাসা পাই জীবনে আমিও পাব  মধ্য-অন্ত্য মিল।  যদি ভালবাসা পাই আবার শুধরে নেবো  জীবনের ভুলগুলি;  যদি ভালবাসা পাই শিল্প-দীর্ঘ পথে  বয়ে যাবো কাঁথাগুলি।